Publication: Magyar Közlöny
Issue: MK-2001-70 (Year: 2001, Number: 70)
Era: 1990-2004
Section: a 111/2001. (VI. 22.) Korm. rendelethez
Paragraph Index: 805

4. Lejegyzés diktálás után Hangközök, hármashangzatok és megfordításaik lejegyzése violinkulcsban. 8—10 ütemű egyszólamú moduláló barokk dallam lejegyzése violinkulcsban. Periódus terjedelmű egyszerű kétszólamú klasszikus dallam lejegyzése violinkulcsban. Egy könnyen lejegyezhető XX. századi dallam lejegyzése violinkulcsban. A RAJZ ÉS VIZUÁLIS KULTÚRA ÉRETTSÉGI VIZSGA ÁLTALÁNOS KÖVETELMÉNYEI A vizsga formája Középszinten: írásbeli és gyakorlati Emelt szinten: gyakorlati és írásbeli vagy gyakorlati és szóbeli A rajz és vizuális kultúra vizsga célja A tárgy jellegéből következik, hogy a vizuális alkotás és a vizuális befogadás ugyan egyazon tanulási folyamat része, de mint különálló képességrendszerrel szemben támasztott követelmény, külön kompetenciaként jelenik meg a követelményrendszerben. 2001/70. szám Mind a vizuális alkotás, mind a vizuális befogadás vizsgakövetelményeiben az ismeret jellegű tudáselemek és ezek készségszintű alkalmazása különbözőképpen kapnak hangsúlyt a két vizsgaszinten. Az emelt szintű követelmény a középszinthez képest tartalmában — az ismeretek mennyiségében — nem bővül jelentősen, arányosan változik azonban a készségek, képességek alkalmazásának szintje tekintetében. Ennek értelmében az emelt szintű vizsga során lényegesen fontosabb szerepet kap az elsajátított ismeretek önálló alkalmazása, az összefüggések felismerése, a problémamegoldó gondolkodás, az alkotó képességek és alkotó gondolkodás alkalmazása. A rajz és vizuális kultúra érettségi vizsga célja annak megállapítása, hogy a vizsgázó képes-e — a vizuális jelenségek megfigyelésére, széles körű elemző vizsgálatára, és esztétikai, kommunikációs szempontok szerinti megítélésére; — a vizuális nyelv elemeinek megfelelő használatára és segítségével vizuális alkotások elemzésére; — a vizuálisan érzékelhető tárgyak és jelenségek megjelenítésére és egyéni elképzelések, érzések kifejezésére különböző eszközökkel; — a különböző köznapi és művészi vizuális közlésformák sajátos és közös vonásainak bemutatására, sokrétű értelmezése, kritikus megítélésére; — a képzetekben gazdag vizuális képi látásmód alkalmazására és ennek árnyalt vizuális kifejezésére; — értelmezhető vizuális közlések létrehozására a közlés céljának megfelelő formában és alkalmas technikával; — időben és térben eltérő korok és kultúrák művészi értékeire vonatkozó ismereteinek bemutatására, értelmezésére és az ismeretelemek segítségével elemzésre; — megfelelő szintű pszichomotorikus és technikai készségek használatára; — leíró, értelmező, elemző munkája során a megfelelő közlésformák kiválasztására; — önálló döntéseken alapuló alkotó gondolkodásra és alkotói magatartás bemutatására, — problémahelyzetben kreatív megoldások bemutatására. Tartalmi követelmények Középszint Kompetenciák / Témakörök Követelmények

Source: https://magyarkozlony.hu/hivatalos-lapok/87380b7c51d34548e3e6c61cd28488b742776ff7/dokumentumok/0003f54c69d2fd30158764cbdbc00b6d2976e09d/letoltes